Jakobus was teenwoordig toe die Christus die opdrag gegee het. Hy sal dus weet wat die Christus bedoel het. Die aanhef tot Die Algemene Brief van die Apostel Jakobus lui so:
Dit is duidelik dat Jakobus die Christus se opdrag uitvoer. Hy skryf 'n brief aan die twaalf stamme in verstrooiing. Weereens, volgens die IW ideologie, is hierdie brief gerig aan die Europese volke noord van die Alpe. Dit is egter nie die waarheid nie.
Petrus was ook teenwoordig tydens die Christus se opdrag. Hy skryf ook 'n brief aan die verlore skape. Waar plaas hy die verstrooides?
Danksy Petrus en Jakobus weet ons waar die verlore skape van die Huis van Israel in die tyd van die Christus gewoon het. In Klein Asië, suid van die Swartsee.
Jy is te haastig om by 'n gevolgtrekking te kom. Kom skei eers die kaf van die koring en ontleed hierdie vers.
Die woord "heiden" verwys na die mense wat op die Heide (Heath in Engels gewoon het). Heide verwys na kort struikgewasse. Die Heide vind ons op die platteland van Europa en nie in die Midde-Ooste nie. Die Heidene was mense wat op die platteland van Europa (Heide) gewoon het. Hulle het nie geweet van die bestaan van 'n jaloerse Jahweh van die Midde-Ooste nie. Die woord "Heiden" is vir die eerste keer in teologiese terme deur die Katolieke Kerk in die Middeleeue gebruik toe hulle die Wyse Vroue (ons moeders) van die Heide op brandstapels verbrand het om die Semitiese God, Jahweh te aanvaar.